ประกาศธนาคารแห่งประเทศไทยที่ สกส. 22 /2562เรื่อง หลักเกณฑ์การกํากับดูแลสินเชื่อที่ได้รับการค้ําประกันโดยบรรษัทประกันสินเชื่ออุตสาหกรรมขนาดย่อมแบบ Portfolio Guarantee Scheme ของสถาบันการเงินเฉพาะกิจ-------------------------------------อื่นๆ - 1. เหตุผลในการออกประกาศ ปัจจุบันบรรษัทประกันสินเชื่ออุตสาหกรรมขนาดย่อม มีการให้บริการค้ําประกันความเสี่ยงในลักษณะของกลุ่มลูกหนี้ (Portfolio Guarantee Scheme) ซึ่งแตกต่างจากการค้ําประกันที่เป็นรายลูกหนี้ ดังนั้น ธนาคารแห่งประเทศไทยจึงได้กําหนดหลักเกณฑ์การกํากับดูแลสินเชื่อที่ได้รับการค้ําประกันสินเชื่อแบบ Portfolio Guarantee Scheme ให้สถาบันการเงินเฉพาะกิจถือปฏิบัติโดยมีสาระสําคัญเกี่ยวกับการคํานวณสินทรัพย์เสี่ยงด้านเครดิต และการจัดชั้นและการกันเงินสํารองสําหรับโครงการค้ําประกันความเสี่ยงในลักษณะของกลุ่มลูกหนี้ (Portfolio Guarantee Scheme) ของบรรษัทประกันสินเชื่ออุตสาหกรรมขนาดย่อมที่รัฐบาลชดเชยความเสียหายที่อาจเกิดขึ้นจากการดําเนินโครงการให้แก่บรรษัทประกันสินเชื่ออุตสาหกรรมขนาดย่อมทั้งหมดหรือบางส่วน โดยให้ถือเสมือนว่าลูกหนี้ได้รับการค้ําประกันโดยอ้อมจากรัฐบาลไทย ทั้งนี้ หลักเกณฑ์นี้ครอบคลุมถึงโครงการค้ําประกันสินเชื่อของบรรษัทประกันสินเชื่ออุตสาหกรรมขนาดย่อมในรูปแบบอื่น ซึ่งมีหลักการและรายละเอียดของโครงการในลักษณะเดียวกับโครงการค้ําประกันแบบ Portfolio Guarantee Scheme ด้วย เช่น โครงการค้ําประกันสินเชื่อผู้ประกอบการรายย่อยในลักษณะ Package Guarantee Scheme ในการออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 ที่มีการแก้ไขเพิ่มเติม โดยสาระสําคัญของหลักเกณฑ์ไม่มีการเปลี่ยนแปลงจากหลักเกณฑ์เดิมอื่นๆ - 2. อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลังออกหลักเกณฑ์การกํากับดูแลสินเชื่อที่ได้รับการค้ําประกันโดยบรรษัทประกันสินเชื่ออุตสาหกรรมขนาดย่อมแบบ Portfolio Guarantee Scheme ของสถาบันการเงินเฉพาะกิจ ให้สถาบันการเงินเฉพาะกิจถือปฏิบัติตามที่กําหนดในประกาศฉบับนี้อื่นๆ - 3. ประกาศที่ยกเลิก ประกาศธนาคารแห่งประเทศไทย ที่ สกส. 15/2559 เรื่อง หลักเกณฑ์การกํากับดูแลสินเชื่อที่ได้รับการค้ําประกันโดยบรรษัทประกันสินเชื่ออุตสาหกรรมขนาดย่อมแบบ Portfolio Guarantee Scheme ของสถาบันการเงินเฉพาะกิจ ลงวันที่ 11 ตุลาคม 2559อื่นๆ - 4. ขอบเขตการบังคับใช้ ประกาศฉบับนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทยและธนาคารเพื่อการส่งออกและนําเข้าแห่งประเทศไทยอื่นๆ - 5. เนื้อหา 5.1 คําจํากัดความ ในประกาศฉบับนี้ "สถาบันการเงินเฉพาะกิจ" หมายความว่า สถาบันการเงินของรัฐที่มีกฎหมายเฉพาะจัดตั้งขึ้น ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารเพื่อการส่งออกและนําเข้าแห่งประเทศไทย 5.2 กรณีรัฐบาลชดเชยความเสียหายให้แก่บรรษัทประกันสินเชื่ออุตสาหกรรมขนาดย่อมครอบคลุมความเสียหายที่อาจเกิดขึ้นจากการดําเนินโครงการ Portfolio Guarantee Scheme ทั้งหมดให้สถาบันการเงินเฉพาะกิจคํานวณสินทรัพย์เสี่ยงด้านเครดิตและคํานวณการกันเงินสํารอง ตามหลักเกณฑ์ดังต่อไปนี้ 5.2.1 หลักเกณฑ์การคํานวณสินทรัพย์เสี่ยงด้านเครดิต ให้สถาบันการเงินเฉพาะกิจสามารถนําการค้ําประกันโดยบรรษัทประกันสินเชื่ออุตสาหกรรมขนาดย่อมตามโครงการ Portfolio Guarantee Scheme มาปรับลดความเสี่ยงด้านเครดิตของลูกหนี้ภายใต้โครงการดังกล่าวได้เฉพาะในส่วนที่บรรษัทประกันสินเชื่ออุตสาหกรรมขนาดย่อมรับประกันความเสียหาย โดยให้ถือเสมือนว่าลูกหนี้ได้รับการค้ําประกันโดยอ้อมจากรัฐบาลไทย ทั้งนี้ให้สถาบันการเงินเฉพาะกิจถือปฏิบัติเกี่ยวกับการคํานวณสินทรัพย์เสี่ยงด้านเครดิตตามประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตของสถาบันการเงินเฉพาะกิจ 5.2.2 หลักเกณฑ์การจัดชั้นและการกันเงินสํารอง ให้สถาบันการเงินเฉพาะกิจนํามูลค่าหลักประกันที่เป็นหนังสือค้ําประกัน (LG) ที่ออกโดยบรรษัทประกันสินเชื่ออุตสาหกรรมขนาดย่อมตามโครงการ Portfolio Guarantee Scheme ทั้งจํานวนมาหักออกจากราคาตามบัญชีของลูกหนี้ก่อนการกันเงินสํารองได้ตามสัดส่วนของจํานวนเงินที่บรรษัทประกันสินเชื่ออุตสาหกรรมขนาดย่อมรับประกันความเสียหายให้กับสถาบันการเงินเฉพาะกิจนั้นเนื่องจากเป็นส่วนที่มีมติคณะรัฐมนตรีชดเชยความเสียหายจากโครงการนี้ ทั้งนี้ ให้สถาบันการเงินเฉพาะกิจถือปฏิบัติเกี่ยวกับการจัดชั้นตามประกาศธนาคารแห่งประเทศไทยว่าด้วยหลักเกณฑ์การจัดชั้นและการกันเงินสํารองของสถาบันการเงินเฉพาะกิจ 5.3 กรณีรัฐบาลชดเชยความเสียหายให้แก่บรรษัทประกันสินเชื่ออุตสาหกรรมขนาดย่อมซึ่งไม่ครอบคลุมความเสียหายที่อาจเกิดขึ้นจากการดําเนินโครงการ Portfolio Guarantee Scheme ทั้งหมด ธนาคารแห่งประเทศไทยอนุโลมให้สถาบันการเงินเฉพาะกิจสามารถคํานวณสินทรัพย์เสี่ยงด้านเครดิตและคํานวณการกันเงินสํารอง เสมือนว่าส่วนที่บรรษัทประกันสินเชื่ออุตสาหกรรมขนาดย่อมรับประกันความเสียหายได้รับการค้ําประกันโดยอ้อมจากรัฐบาลเช่นเดียวกับข้อ 5.2 ทั้งนี้ หากสถาบันการเงินเฉพาะกิจใดไม่ประสงค์ที่จะคํานวณสินทรัพย์เสี่ยงด้านเครดิตและคํานวณการกันเงินสํารองตามที่กล่าวไว้ข้างต้น ให้ถือว่าการค้ําประกันโดยบรรษัทประกันสินเชื่ออุตสาหกรรมขนาดย่อมในส่วนที่รัฐบาลไม่ชดเชยนั้น เป็นการค้ําประกันโดยบรรษัทประกันสินเชื่ออุตสาหกรรมขนาดย่อมเอง 5.4 แนวทางตามข้อ 5.2 และข้อ 5.3 ข้างต้น ให้ถือปฏิบัติเป็นการทั่วไปสําหรับโครงการ Portfolio Guarantee Scheme ระยะต่อไปที่รัฐบาลมีการชดเชยความเสียหายที่อาจเกิดขึ้นจากการดําเนินโครงการให้แก่บรรษัทประกันสินเชื่ออุตสาหกรรมขนาดย่อม โดยที่หลักการและรายละเอียดของโครงการมิได้มีการเปลี่ยนแปลงอย่างมีนัยสําคัญ รวมถึงโครงการค้ําประกันสินเชื่อของบรรษัทประกันสินเชื่ออุตสาหกรรมขนาดย่อมในรูปแบบอื่น ซึ่งมีหลักการและรายละเอียดโครงการในลักษณะเดียวกับโครงการ Portfolio Guarantee Scheme เช่น โครงการค้ําประกันสินเชื่อผู้ประกอบการรายย่อยในลักษณะ Package Guarantee Schemeอื่นๆ - 6. วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันที่ 1 ตุลาคม 2562 เป็นต้นไปผู้มีอํานาจลงนาม - ประกาศ ณ วันที่ 2 กันยายน 2562 (นายวิรไท สันติประภพ)ผู้ว่าการธนาคารแห่งประเทศไทย